बैराठी फाउंडेशन के सहयोग से बनी पुलिस चौकी, लोकार्पण आज
जयपुर| बैराठीफाउंडेशन सामाजिक सरोकार के तहत समाज कल्याण एवं उत्थान के अनेक कार्य करती रही है। इसी क्रम में विश्वकर्मा औद्योगिक क्षेत्र रोड नं. 17 पर फाउंडेशन एवं जनसहयोग से निर्मित चौकी का लोकार्पण रविवार को होगा। इसमें एक हाॅल, जवानों के लिए रसोई, सुविधा क्षेत्र विश्राम घर बनवाए गए हैं। लोकार्पण सुबह 10 बजे सामाजिक न्याय एवं अधिकारिता मंत्री अरुण चतुर्वेदी करेंगे। सीएलजी अध्यक्ष सौरभ बैराठी ने बताया कि फाउंडेशन सेन्ट जेवियर स्कूल में 100% उपस्थिति पर छात्रों को सौरभ अवार्ड से हर वर्ष सम्मानित करती है। उनके अनुसार अंतरराष्ट्रीय स्तर पर प्रसिद्ध जयपुर फुट (पी.यू.) की निर्माता बैराठी समूह अपने फाउंडेशन के जरिये वीकेआई रोड नं. 16 पर 1200 पेड़ों से आच्छादित पार्क की देखरेख कर रही है। एसएमएस अस्पताल में कैंटीन सामग्री का योगदान भी फाउंडेशन की ओर से किया जाता है जिसके लिए फाउंडेशन को अमेरिका के पूर्व राष्ट्रपति बिल क्लिंटन द्वारा सम्मान पत्र दिया गया था।
awa_Deva hin_Deva